Keeleinspektsiooni peadirektor ja lastekirjanik Ilmar Tomusk leidis, et poliitkorrektsusega ei tasu lastekirjanduses väga kaugele minna.
«Eks Pipi Pikksuka isa jääb ikka neegrikuningaks, ma usun, ta võiks vähemalt jääda, ja seda ei pea ümber tegema,» ütles ta «Aktuaalse kaamera» stuudios, vahendas ERRi uudisteportaal.
Vastasel juhul tuleks tema sõnul minna kirjandusega juba väga kaugele, et olla poliitiliselt korrektne – mida teha «Shakespeare'iga», «Othelloga», «Hamletiga» ja «Piibliga».
Tomusk märkis, et ka tema on ühes kaheksa aastat tagasi ilmunud raamatus kasutanud sõna «neeger».
«Ma arvan, et sellega on kõik korras, ma ei hakka seda muutma,» lisas lastekirjanik.